《次韵高子明投赠二首》
元代·方回

四时天地共成春，千古羲黄寸壤邻。
空复飞车行万里，本无弱水隔三神。
大人尺蠖同伸屈，俗物群狙易喜嗔。
子欲从吾参此妙，倒翻银汉洗尘巾。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。